اسلام آباد(اے پی پی) ملک اٹی کورونا وائرس آن زہمی مروک آبندغ آتا کچ 481مس۔ داہیت ءِ جمعہ نادے آ وزارت قومی جان جوڑی نا کنڈآن جاری کروک حساب وکتاب اٹ پاننگا۔ رپورٹ اٹی پاننگانے کہ ملک اٹی کورونا وائرس آن زہمی بندغ آتا کچ 481مسنے، کورونا وائرس نا 454ناجوڑ ہسپتال آتے ٹی درمان مننگ ءُ، 5ناجوڑ جان جوڑ مرسا ڈسچارج مسنو۔ کورونا وائرس آن داوخت اسکان 2بندغ زوال کرینو۔ رپورٹ نارداٹ اسلام آباد اٹی8، پنجاب اٹی 80، سندھ اٹی 242ناجوڑ زیر علاج ءُ۔ کے پی کے ٹی 21، بلوچستان اٹی 81، آزاد کشمیر اٹی اسٹ اس و گلگت بلتستان اٹی 21ناجوڑ ءُ۔
